ซื้อและเตรียมอกไก่งวง ตุ๋นอกไก่งวงไม่มีกระดูกในหม้อตุ๋นไฟฟ้า อบอกไก่งวงไม่มีกระดูก
อกไก่งวงไม่มีกระดูกมีขายทั้งแบบสดและแบบแช่แข็งเป็นกิโลกรัม อกไก่งวงจะใหญ่กว่าอกไก่ธรรมดามาก เพราะฉะนั้นคุณต้องคำนึงถึงข้อนี้ไว้ในใจด้วยตอนที่คุณตัดสินใจว่าจะซื้อเท่าไหร่ น้ำหนักไก่งวงสำหรับเสิร์ฟต่อคนจะอยู่ที่ 100-200 กรัม และเนื่องจากว่าไก่งวงสามารถเก็บไว้ในตู้เย็นได้ คุณจึงอาจจะซื้อเผื่อไว้หน่อยเพื่อที่คุณจะได้มีไก่งวงเหลือไว้ทำแซนด์วิชต่อ  เวลาที่คุณซื้อไก่งวงสด ให้เลือกอกไก่สีชมพูเนื้อนุ่มที่ไม่มีจุดคล้ำๆ แต่ถ้าคุณซื้อไก่งวงสดบรรจุหีบห่อ คุณต้องนำไปประกอบอาหารหรือแช่แข็งไว้ก่อนถึงวันหมดอายุ เลือกอกไก่งวงแช่แข็งที่ไม่มีสัญญาณของการสูญเสียความชื้นระหว่างการแช่เยือกแข็ง โดยอกไก่งวงดิบนั้นสามารถเก็บไว้ในช่องแช่แข็งได้นานถึง 9 เดือน ถ้าคุณนำไก่งวงไปประกอบอาหารทั้งที่มันยังแข็งอยู่ มันจะใช้เวลานานมากๆ วิธีที่แนะนำคือแช่ตู้เย็นช่องธรรมดาเพื่อให้ไก่งวงค่อยๆ ละลาย ประมาณ 1 คืนก่อนที่คุณจะนำอกไก่งวงไปทำอาหาร ให้คุณวางไก่งวงไว้ในตู้เย็นช่องธรรมดาเพื่อให้ไก่งวงค่อยๆ ละลาย และคุณต้องเผื่อเวลาไว้ 24 ชั่วโมงต่อน้ำหนักอกไก่ทุกๆ 2 กิโลกรัม   นำอกไก่งวงแช่แข็งแบบไม่แกะห่อไปวางไว้ในตู้เย็นช่องธรรมดาจนกว่าจะละลายหมด นำอกไก่ไปวางไว้บนจานหรือถาดเพื่อรองน้ำที่อาจจะหยดออกมาจากห่อขณะที่เนื้อละลาย ถ้าคุณมีเวลาไม่มาก ให้ละลายไก่งวงในน้ำเย็น แช่ไก่งวงที่ยังไม่แกะห่อในชามใหญ่ๆ หรืออ่างล้างจานที่มีน้ำก๊อกเย็นอยู่ข้างใน เปลี่ยนน้ำก๊อกเย็นใหม่ทุกๆ ครึ่งชั่วโมง ถ้าคุณใช้วิธีนี้ ให้เผื่อเวลาละลายครึ่งชั่วโมงต่อน้ำหนัก 500 กรัม ละลายในไมโครเวฟซึ่งเป็นวิธีที่ละลายได้เร็วที่สุด แกะห่ออกไก่งวงออก วางอกไก่งวงไว้บนจานที่สามารถใช้กับไมโครเวฟได้เพื่อรองน้ำ ตั้งค่าไฟและเวลาในการอบสำหรับการละลายอาหารแช่แข็งตามที่บอกไว้ในคู่มือ พออกไก่งวงละลายแล้ว ให้แกะห่อออกให้หมด อกไก่งวงไม่ว่าจะเป็นแบบสดหรือแบบแช่แข็งมักจะห่อในตาข่ายพลาสติก และคุณต้องนำตาข่ายออกก่อนนำไปทำอาหาร แต่ถ้าอกไก่งวงม้วนมาแบบไก่ม้วนอบ ให้แผ่ออกมาก่อนนำไปประกอบอาหาร แม้ว่าอกไก่งวงนั้นจะไม่จำเป็นต้องหมัก แต่การหมักจะช่วยให้เนื้อไก่งวงออกมานุ่มและรสชาติเข้มข้น ทำเครื่องหมักก่อนนำไก่งวงไปประกอบอาหารอย่างน้อย 1 ชั่วโมง คุณจะซื้อผงหมักสำเร็จรูปในการเพิ่มรสชาติไก่งวงหรือจะทำเครื่องหมักเองก็ได้ วางไก่งวงไว้ในภาชนะเก็บอาหารขนาดใหญ่และเทเครื่องหมักลงไป ใส่เครื่องหมัก ¼ ถ้วยต่อไก่งวง 500 กรัมลงไปในภาชนะ หมักทิ้งไว้ 1-3 ชั่วโมงก่อนนำไปประกอบอาหาร  คุณสามารถทำเครื่องหมักแบบรวดเร็วได้ด้วยการผสมน้ำส้มสายชู ½ ถ้วย น้ำมันมะกอก ¼ ถ้วย กระเทียมสับ 4 ช้อนชา พริกไทย 1 ช้อนชา และเกลือ ½ ช้อนชาต่อไก่งวง 2 กิโลกรัม อย่าลืมนำเนื้อไก่งวงใส่ไว้ในตู้เย็นตามระยะเวลาหมัก เนื่องจากว่าการละลายที่อุณหภูมิสูง (ในน้ำเย็นและไมโครเวฟ) นั้นอาจทำให้แบคทีเรียเจริญเติบโต คุณจึงควรนำเนื้อไก่งวงที่ละลายแบบรวดเร็วไปปรุงอาหารทันที ดังนั้นถ้าคุณกะว่าจะหมักอกไก่งวงก่อนนำไปทำอาหาร 2-3 ชั่วโมง คุณต้องใช้วิธีละลายแบบช้า เนื่องจากหม้อตุ๋นไฟฟ้านั้นจะทำงานที่อุณหภูมิต่ำกว่าเตาอบมาก มันจึงใช้ระยะเวลานานกว่ามากกว่าอุณหภูมิภายในของอกไก่งวงจะถึง 68 องศาเซลเซียส คุณจึงสามารถเปิดเครื่องทิ้งลืมไว้ได้เลยหลายชั่วโมงและไปทำอย่างอื่น  ถ้าตั้งค่าไฟ "อ่อน" อกไก่งวงชิ้นเล็กน้ำหนัก 2-3 กิโลกรัมจะใช้เวลาตุ๋นในหม้อตุ๋นไฟฟ้า 5-6 ชั่วโมง แต่ถ้าเป็นอกไก่งวงชิ้นใหญ่น้ำหนัก 3-5 กิโลกรัมจะใช้เวลา 8-9 ชั่วโมง ถ้าตั้งไฟ "แรง" ก็จะใช้เวลาอบน้อยลงเท่าๆ กับการใช้เตาอบทั่วไป ถ้าเป็นไก่งวงแช่แข็งอย่าลืมละลายและแกะห่อออกก่อนนำไปตุ๋น นอกจากนี้คุณก็ควรจะลอกหนังออกด้วย เพราะไหนๆ เวลาตุ๋นไก่หนังก็จะไม่กรอบอยู่แล้ว คุณก็อาจจะลอกหนังไก่ทิ้งไปก่อนค่อยเอาไปตุ๋นก็ได้ อะไรก็ตามที่ใส่ลงไปในหม้อตุ๋นไฟฟ้าจะซึมซาบเข้าไปในอกไก่งวงตลอดทั้งวัน ทำให้ไก่งวงตุ๋นมีรสชาติเข้มข้นอย่างเหลือเชื่อ คุณจะผสมเครื่องปรุงเองหรือซื้อเครื่องปรุงสำเร็จรูปมาก็ได้ ลองเติมเครื่องปรุงสูตรใดสูตรหนึ่งต่อไปนี้ :  ทำเครื่องปรุงเองด้วยการผสมกระเทียมป่นแห้ง 1 ช้อนชา เกลือปรุงรส 1 ช้อนชา เครื่องปรุงรสแบบอิตาเลียน 1 ช้อนชา และพริกไทย 1 ช้อนชา ถ้าคุณไม่มีเครื่องเทศที่เหมาะจะนำมาใช้ ให้ใส่ผงซุปหอมหัวใหญ่สำเร็จรูป 1 ซอง ซุปก้อน 1 ก้อน หรือซุปผง 1 ซองอย่างใดอย่างหนึ่ง ละลายก้อน/ผงลงในถ้วยน้ำร้อนและเทลงไปในหม้อตุ๋นไฟฟ้า ข้อดีของหม้อตุ๋นไฟฟ้าก็คือ มันเป็นการทำอาหารที่ใช้หม้อใบเดียวที่ไม่ว่ายังไงก็ไม่ออกมาเละแน่นอน เพราะฉะนั้นคุณจะใส่ผักและสมุนไพรอะไรก็ได้ที่อยู่ในตู้เย็นลงไป ขอแค่ให้เข้ากับไก่งวงก็พอ ผักที่ใส่ก็อาจจะเป็นมันฝรั่ง แคร์รอต และหอมหัวใหญ่ และสมุนไพรก็อาจจะเป็นพาสลีย์ เสจ และออริกาโน  หั่นผักออกเป็นชิ้นใหญ่ๆ เพื่อไม่ให้ผักยุ่ยเกินไปหลังจากตุ๋นหลายชั่วโมง ถ้าคุณไม่มีสมุนไพรสดๆ ในตู้เย็นหรือในสวน คุณสามารถหยิบสมุนไพรในชั้นวางเครื่องเทศมาใช้ได้ เติมน้ำลงไปให้มากพอท่วมมิดไก่งวงเพื่อไม่ให้เนื้อแห้งขณะตุ๋น คุณสามารถใช้น้ำสต๊อกไก่แทนน้ำเปล่าได้ คุณจะตั้งไฟแรงหรือไฟอ่อนก็ได้แล้วแต่ว่าคุณมีเวลาแค่ไหน แต่อย่าลืมว่าถ้าคุณตั้งไฟอ่อน คุณจะต้องใช้เวลาในการตุ๋น 5-8 ชั่วโมง แต่ถ้าคุณตั้งไว้ที่ไฟแรง คุณจะใช้เวลาน้อยกว่ากันมาก คุณต้องใช้เทอร์โมมิเตอร์วัดเนื้อเพื่อให้แน่ใจว่าอุณหภูมิภายในของไก่งวงจะต้องอยู่ที่ 68 องศาเซลเซียสเป็นอย่างน้อย สอดปลายเทอร์โมมิเตอร์เข้าไปในใส่ส่วนที่หนาที่สุดของอกไก่งวง ระวังอย่าสอดเทอร์โมมิเตอร์เข้าไปทั้งอัน รอจนกว่าค่าจะเสถียรแล้วค่อยอ่านค่าอุณหภูมิ วางไก่งวงลงบนเขียงแล้วใช้มีดหั่นเนื้อหั่นเป็นชิ้นบางๆ   ยิ่งอกไก่มีขนาดใหญ่เท่าไหร่ ก็ยิ่งใช้เวลาในการอบนานขึ้นเท่านั้น เมื่ออบที่อุณหภูมิ 163 องศาเซลเซียส อกไก่งวงจะใช้เวลาอบประมาณ 25 นาทีต่อน้ำหนัก 500 กรัม  ถ้าเป็นอกไก่ชิ้นเล็กๆ น้ำหนัก 2-3 กิโลกรัม ให้ตั้งเวลาในการอบไว้ที่ 1 ชั่วโมงครึ่ง - 2 ชั่วโมงครึ่ง แต่ถ้าเป็นชิ้นใหญ่น้ำหนัก 3-4 กิโลกรัม ให้ตั้งเวลาในการอบไว้ที่ 2 ชั่วโมงครึ่ง - 3 ชั่วโมงครึ่ง ถ้าคุณทำอาหารที่ความสูง 5,000 ฟุตหรือมากกว่า คุณต้องเพิ่มระยะเวลาในการอบ 5-10 นาทีต่อน้ำหนักอกไก่ 500 กรัม ทาน้ำมันมะกอกลงบนอกไก่ และโรยเกลือพริกไทย 2-3 หยิบมือลงบนหนัง นอกจากนี้คุณยังสามารถโรยไธม์ ออริกาโน เสจ หรือโหระพาแห้งลงบนเนื้อไก่ได้ด้วย  ถ้าคุณอยากใช้สมุนไพรสด ให้สับหยาบๆ แล้วสอดไว้ใต้หนังไก่ให้อยู่ติดกับเนื้อเพื่อให้เนื้อมีรสชาติ ถ้าคุณชอบเนื้อสัตว์ปีกที่มีรสเลมอนด้วย ให้หั่นเลมอนเป็นชิ้นบางๆ แล้วสอดไว้ใต้หนัง หยิบออกหลังอบเสร็จ ฉีดสเปรย์น้ำมันหรือน้ำมันพืชลงบนถาดที่ใช้กับเตาอบได้เพื่อป้องกันไม่ให้เนื้อติดถาด วางอกไก่งวงลงบนถาดอบโดยหันด้านที่ติดหนังขึ้น อบไก่งวงจนกว่าอุณหภูมิภายในจะอยู่ที่ 68 องศาเซลเซียสเมื่อวัดจากเทอร์โมมิเตอร์วัดเนื้อ การอบไก่งวงด้วยไฟอ่อน (163 องศาเซลเซียส) ยังช่วยให้อกไก่ไม่แห้งด้วย  ถ้าคุณอยากได้อกไก่ฉ่ำๆ ให้ราดของเหลวลงบนเนื้อไก่งวงเป็นระยะตลอดการอบ ใช้ทัพพีหรือที่หยดน้ำมันราดของเหลวที่ไหลลงบนถาดอบลงบนอกไก่ ถ้าอยากให้หนังกรอบ หลังอบจนอุณหภูมิภายในอยู่ที่ 68 องศาเซลเซียสแล้ว ให้เปิดเตาย่างและย่างต่ออีก 5 นาที ใช้ฟอยล์ห่อไก่งวงไว้แล้ววางทิ้งไว้บนเคาน์เตอร์สักระยะ ในระหว่างนี้น้ำจากไก่งวงจะซึมกลับเข้าไปในเนื้ออีกครั้ง  ถ้าข้ามขั้นตอนนี้ไปเนื้อจะแห้ง ใช้มีดหั่นเนื้อหั่นออกเป็นชิ้นบางๆ ขนาดกำลังดี จากนั่นใส่ลงบนจานใหญ่สำหรับเสิร์ฟ
ซื้อเป็นกิโลกรัม. ถ้าเป็นอกไก่แช่แข็งให้นำไปละลายก่อน. แกะห่อออก. นำอกไก่งวงไปหมัก. คำนวณระยะเวลาในการตุ๋น. นำอกไก่งวงใส่ลงไปในหม้อตุ๋นไฟฟ้า. เติมเครื่องปรุง. ใส่ผักและสมุนไพรลงไป. เติมน้ำลงไปให้ท่วมทุกอย่าง. ตั้งไฟที่หม้อตุ๋นไฟฟ้า. เช็กอุณหภูมิภายในเพื่อให้มั่นใจว่าเนื้อไก่งวงสุกทั่ว. นำไก่งวงออกจากหม้อตุ๋นไฟฟ้าแล้วนำมาหั่น. เสร็จแล้ว. วอร์มเตาที่อุณหภูมิ 163 องศาเซลเซียส. คำนวณระยะเวลาในการอบ. ปรุงรสไก่งวง. วางไก่งวงลงบนถาดอบ. อบไก่งวง. ทิ้งไก่งวงไว้ที่อุณหภูมิห้อง 20 นาที. หั่นอกไก่เป็นชิ้นบางๆ.
https://www.wikihow.com/Cook-Boneless-Turkey-Breast https://www.wikihow.com/Cook-Boneless-Turkey-Breast https://www.wikihow.com/Cook-Boneless-Turkey-Breast
Buying and Prepping the Turkey Breast Cooking Boneless Turkey Breast in a Slow Cooker Cooking Boneless Turkey Breast in an Oven